CELEX: 32006R0735
Language: lt
Date: 2006-05-16 00:00:00
Title: 2006 m. gegužės 16 d.  Komisijos reglamentas (EB) Nr. 735/2006, iš dalies keičiantis Reglamentą (EB) Nr. 2659/94 dėl išsamių privataus saugojimo pagalbos skyrimo už  Grana padano ,  Parmigiano-Reggiano  ir  Provolone  sūrius taisyklių

17.5.2006   
            
            
               LT
            
            
               Europos Sąjungos oficialusis leidinys
            
            
               L 129/9
            
         
      KOMISIJOS REGLAMENTAS (EB) Nr. 735/2006
   2006 m. gegužės 16 d.
   iš dalies keičiantis Reglamentą (EB) Nr. 2659/94 dėl išsamių privataus saugojimo pagalbos skyrimo už Grana padano, Parmigiano-Reggiano ir Provolone sūrius taisyklių
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnio b dalį,
   kadangi:
   
               (1)
            
            
               Komisijos reglamento (EB) Nr. 2659/94 (2) 6 straipsnio 1 dalyje nustatytas skiriamos pagalbos dydis už privatų Grana padano, Parmigiano-Reggiano ir Provolone sūrių saugojimą. Atsižvelgiant į turimus finansinius išteklius ir sandėliavimo išlaidų bei numatomus rinkos kainų pokyčius, tas sumas reikia pakeisti. Dėl fiksuotų išlaidų pagalbos priemone nebeturėtų būti kompensuojamos kitos nei kasdienio saugojimo išlaidos ir finansinės išlaidos, nes būdamas įprasto tų sūrių gamybos proceso dalimi saugojimas nesukelia papildomų fiksuotų išlaidų.
            
         
               (2)
            
            
               Todėl Reglamentą (EB) Nr. 2659/94 reikėtų atitinkamai iš dalies pakeisti.
            
         
               (3)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2659/94 6 straipsnio 1 dalis keičiama taip:
   
      „1.   Už privatų sūrių saugojimą skiriama tokio dydžio pagalba:
      
                  a)
               
               
                  0,10 EUR/t už vieną saugojimo pagal sutartį dieną saugojimo išlaidoms;
               
            
                  b)
               
               
                  už vieną saugojimo pagal sutartį dieną finansinėms išlaidoms:
                  
                              —
                           
                           
                              0,38 EUR/t Grana padano sūrio,
                           
                        
                              —
                           
                           
                              0,46 EUR/t Parmigiano-Reggiano sūrio,
                           
                        
                              —
                           
                           
                              0,30 EUR/t Provolone sūrio.“.
                           
                        
            
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gegužės 16 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 284, 1994 11 1, p. 26. Reglamentas su paskutiniais pakeitimais, padarytais Reglamentu (EB) Nr. 826/2005 (OL L 137, 2005 5 31, p. 15).